
[bookmark: _Hlk159915945]DARBOTVARKĖ:
1. Dėl Lietuvos jaunimo organizacijų tarybos prašymo pateikti Ukmergės rajono savivaldybės jaunimo reikalų tarybos poziciją dėl jaunimo amžiaus apibrėžimo Jaunimo politikos pagrindų įstatyme pakeitimo. 
2. Dėl informacijos apie Jaunimo politikos 30-mečio žygį: JUDANTIS JAUNIMAS Ukmergės rajono savivaldybėje.
3. Dėl informacijos apie Darbo su jaunimu programos 2026 m. įgyvendinimą.
SVARSYTA. 1. Dėl Lietuvos jaunimo organizacijų tarybos prašymo pateikti Ukmergės rajono savivaldybės jaunimo reikalų tarybos poziciją dėl jaunimo amžiaus apibrėžimo Jaunimo politikos pagrindų įstatyme pakeitimo. 
S. Mackevičienė priminė, kad Lietuvos jaunimo organizacijų taryba (LiJOT) pateikė prašymą apsvarstyti poziciją dėl jaunimo amžiaus apibrėžimo Jaunimo politikos pagrindų įstatyme pakeitimo. Šiuo metu Jaunimo politikos pagrindų įstatyme jaunimo amžiaus riba nustatyta nuo 14 iki 29 m. Siūlomas pakeitimas nustatyti jaunimo amžiaus intervalą nuo 11 iki 29 m. Priminė, kad visa LiJOT pateikta informacija Ukmergės rajono savivaldybės jaunimo reikalų tarybos (toliau – SJRT) nariams buvo išsiųsta elektroniniu paštu. Informavo, kad į SJRT posėdį buvo kviesta VšĮ Jaunimo laisvalaikio centro direktorė, tačiau dėl komandiruotis dalyvauti negalėjo. Direktorė išsakė pritarimą jaunimo amžiaus pakeitimui, kadangi 11-13 metų jaunimas kartais užklystą į jaunimo centrą ar į mobiliojo darbo su jaunimu paslaugų teikimo vietas.
S. Mackevičienė pasakojo, kad nuotolinio jaunimo reikalų koordinatorių pasitarime su Jaunimo reikalų agentūra, buvo paminėta, kad jaunimo centram nebus privaloma dirbti su 11-13 metų jaunimu, galės laisvai pasirinkti. Vykdyti darbą su tokio amžiaus paaugliais bus tik rekomenduojama, galės patys spręsti. 
I. Pračkailės nuomone, vienuolikmečiai yra per jauni laisvai lankytis jaunimo centruose.
D. Valiaugaitė atkreipė dėmesį, kad yra per daug neaiškumų kaip turėtų būti vykdoma jaunimo politika su 11-13 metų paaugliais.
NUTARTA: Nutarta neteikti Ukmergės rajono jaunimo reikalų tarybos pozicijos dėl jaunimo amžiaus apibrėžimo Jaunimo politikos pagrindų įstatyme pakeitimo.
SVARSYTA. 2. Dėl informacijos apie Jaunimo politikos 30-mečio žygį: JUDANTIS JAUNIMAS Ukmergės rajono savivaldybėje.
S. Mackevičienė informavo, kad Jaunimo reikalų agentūros iniciatyva 31 savivaldybėje organizuojamas žygis jaunimo politikos 30-mečiui paminėti. VšĮ Jaunimo laisvalaikio centro jaunimo darbuotojai žygiuos kartu su Ukmergės technologijų ir verslo mokyklos mokiniais, 2026 m. rugsėjo 18 d. Žygio metu jaunimui vyks įvairios užduotys jaunimo politikos tema. 
NUTARTA: Susipažinta su informacija.
SVARSYTA. 3. Dėl informacijos apie Darbo su jaunimu programos 2026 m. įgyvendinimą.
S. Mackevičienė informavo, kad Darbo su jaunimu 2026 m. programos asignavimai jau beveik visi panaudoti. Skirtas finansavimas mobiliojo darbo su jaunimu paslaugoms vykdyti, skirtas finansavimas Jaunimo savanoriškos tarnybos programos įgyvendinimui, finansuotos 8 jaunimo organizacijų ir neformalių jaunimo grupių iniciatyvos, 9-toji iniciatyva kaip tik šiuo metu yra vertinama komisijos. Atkreipė dėmesį, kad poreikis iniciatyvoms vis dar buvo, tačiau pritrūko finansavimo, todėl 2027 m. Darbo su jaunimu programoje yra tikslinga numatyti didesnį finansavimą jaunimo iniciatyvų rėmimui.
V. Krištaponis siūlė po jaunimo iniciatyvų ataskaitų pateikimo pateikti SJRT nariams 2026 m. jaunimo iniciatyvų įgyvendinimo apibendrinimą. 
NUTARTA: Siūlyti numatyti didesnį jaunimo iniciatyvų finansavimą Darbo su jaunimu 2027 m. programoje. 

